**Vážení rodičia,**

na základe zlepšujúcej sa epidemiologickej situácie predpokladáme, že po veľkonočných prázdninách nastane zmena, a s veľkou pravdepodobnosťou sa začneme riadiť nie celoslovenským, ale regionálnym covid automatom. Tým by sa otvorila možnosť plnohodnotného obnovenia prezenčného vyučovania na 2. stupni v základných školách, a to nasledovne: **ak bude okres Žilina v IV. stupni varovania, tak pokračuje dištančné vzdelávanie pre 2. stupeň ZŠ**. **V III. stupni varovania sa obnoví vyučovanie v 9. ročníku základných škôl, v prípade II. stupňa varovania v okrese Žilina by mohlo dôjsť k otvoreniu celého 2. stupňa základných škôl prezenčnou formou vzdelávania.** Ministerstvo školstva, vedy, výskumu a športu SR má mimoriadny záujem udržať prostredie škôl bezpečné, a preto nám ponúkame možnosť pravidelného PCR testovania kloktacími testami pre žiakov ZŠ.

V súvislosti s tým **zisťujeme predbežný záujem medzi zákonnými zástupcami o túto formu testovania, a to zozbieraním Prílohy č. 1A „Súhlasu dotknutej osoby“ a Prílohy č. 1B „Zber údajov“, ktoré sú potrebné pre vykonanie testovania žiaka.**

**Testovanie kloktaním je dobrovoľné**. V prípade nezáujmu zákonného zástupcu o testovanie svojho dieťaťa kloktaním môže byť žiak 2. stupňa naďalej testovaný antigénovými testami, ktoré však škola nerealizuje. V platnosti naďalej zostáva, že podmienkou prezenčného vzdelávania je negatívny test žiaka 2.stupňa a jedného zákonného zástupcu.

Vyplnenú a podpísanú Prílohu č. 1A Súhlas dotknutej osoby a Prílohu č. 1B Zber údajov doručte do 29. 3. 2021 do 16,30 h svojim triednym učiteľkám cez Edupage (zoskenovaním vyplnených a podpísaných dokumentov) alebo ich osobne prineste do školy do pripravenej schránky pri dverách hlavného vchodu.

Ďakujeme Vám vopred za spoluprácu a prejavený záujem.

Mgr. Zuzana Maniaková, r.š.

Viac info o kloktacích testoch: <https://www.minedu.sk/kloktacie-testy-na-skolach/>